ສະພາສູງ ເຫັນພ້ອມ ຕໍ່ການເຂົ້າຮັບຕຳແໜ່ງ ລັດຖະມົນຕີຍຸດຕິທຳ ຂອງທ່ານນາງ Lynch 
ທ່ານນາງ Lynch ແມ່ນແມ່ຍິງອາເມຣິກັນເຊື້ອສາຍອາຟຣິກາ ຜູ້ທຳອິດທີ່ໄດ້ເຂົ້າຮັບໜ້າ ທີ່ເປັນລັດຖະມົນຕີຍຸດຕິທຳຂອງປະເທດ.
ທ່ານນາງ Loretta Lynch ໄດ້ສາບານຕົວເຂົ້າເປັນລັດຖະມົນຕີ ຍຸຕິທຳຄົນໃໝ່ຂອງ ສະຫະລັດ ໃນວັນຈັນວານນີ້ ເພື່ອເຂົ້າກຳ ຕຳແໜ່ງເປັນເຈົ້າໜ້າທີ່ປະຕິບັດກົດໝາຍສູງສຸດຂອງປະເທດ ຮອງປະທານາທິບໍດີ Joe Biden ໄດ້ເປັນຜູ້ນຳພາ ໃນພິທີສາບານ ຕົວຢູ່ທີ່ກະຊວງຍຸຕິທຳ ທ່ານ Bidenໄດ້ກ່າວວ່າ “ມັນເຖິງເວລາແລ້ວ ທີ່ແມ່ຍິງຄົນນີ້ຈະໄດ້ ສາບານຕົວ” ຊຶ່ງທາງສະພາສູງ Republican ໄດ້ໂຈະການລົງ ຄະແນນສຽງ ເປັນເວລາ 5 ເດືອນ ກ່ຽວກັບການໃຫ້ການສະໜັບ ສະໜຸນຂອງທ່ານນາງ ຕໍ່ການປະຕິຮູບກົດໝາຍຂອງຄົນເຂົ້າເມືອງ ຂອງປະທານາທິບໍດີສະຫະລັດ ທ່ານບາຣັກ ໂອບາມາ ແລະພັກ Democratic ທີ່ໄດ້ມີ ຄຳຖາມກ່ຽວກັບພາສາທີ່ໃຊ້ ໃນຮ່າງກົດໝາຍຂອງການລັກລອບຄ້າມະນຸດ ສຸພາສູງ ໃນທີ່ສຸດ ກໍໄດ້ຕົກລົງຄະແນນເຫັນພ້ອມຕໍ່ການແຕ່ງຕັ້ງເຂົ້າຮັບຕຳແໜ່ງຂອງ ທ່ານ ນາງ ໃນວັນພະຫັດແລ້ວນີ້ ໂຄສົກປະຈຳທຳນຽບຂາວ ໄດ້ກ່າວວ່າ ປະທານາທິບໍດີ ໂອບາມາ ໄດ້ພົບປະກັບທ່ານນາງ Lynch ຫຼັງຈາກທີ່ທ່ານນາງໄດ້ສາບານຕົວເຂົ້າຮັບຕຳແໜ່ງແລ້ວ ໃນວັນຈັນວານນີ້ “ເພື່ອເປັນການຕ້ອນຮັບທ່ານນາງເຂົ້າສູ່ຄະນະ ແລະທ່ານຍັງກ່າວວ່າ ທ່ານຈະເບິງເຖິງ ການເປັນຜູ້ນຳຂອງທ່ານນາງໃນກະຊວງຍຸຕິທຳ ” ທ່ານນາງ Lynch ແມ່ນແມ່ຍິງອາເມຣິກັນເຊື້ອສາຍອາຟຣິກາ ຜູ້ທຳອິດທີ່ໄດ້ເຂົ້າຮັບໜ້າ ທີ່ເປັນລັດຖະມົນຕີຍຸດຕິທຳຂອງປະເທດ ທ່ານນາງໄດ້ເດີນຕາມຮອຍຂອງທ່ານ Eric Holder ຜູ້ຊຶ່ງເປັນຊາຍຜີວດຳຜູ້ທຳອິດ ທີເຂົ້າກຳຕຳແໜ່ງທີ່ວ່ານີ້ ເປັນເວລາ 6 ປີ ກ່ອນທີ່ ຈະລາອອກຈາກຕຳແໜ່ງດັ່ງກ່າວ